Spesialis-eenhede nou dringend nodig | Die Vryburger
Spesialis-eenhede nou dringend nodig
May 5, 2015 - Nuus - 1 comment
Spesialis-eenhede soos in die dae voor 1994 het dringend noodsaaklik geword om te verhoed dat die land in totale anargie verval.
Dit is die mening van ’n voormalige senior polisieoffisier na aanleiding van die toenemende gewelddadigheid in die land.
Hy sê daar is nie meer tyd vir misleidende statistieke wat probeer bewys dat misdaad aan die afneem is in die land nie.
Die Minister van Polisie behoort nou sterk op te tree en spesialis-eenhede te vestig wat verskillende aspekte van misdaad sal vasvat.
Bendegeweld, dwelm-sindikate, moordbendes, terroriste, korrupsie en talle ander aspekte vereis dringende aandag, en spesialis-eenhede kan ’n reuse bydrae lewer om dit te bekamp en vas te vat, het hy gesê.
Nathi Nhleko het langer as vier weke gelede onderneem om ondersoek in te stel om dié eenhede weer in diens te stel, sê Dan Plato, die Minister van Gemeenskapsveiligheid, in die Wes-Kaap.
Politieke ontleders het met kommer kennis geneem van die skielike stilswye van die minister nadat hy sowat ’n maand gelede onderneem het om “ondersoek in te stel” na die herontplooiing van spesialis-eenhede.
Foto – Nathi Nhleko
One thought on “Spesialis-eenhede nou dringend nodig”
A.Willemse May 5, 2015 at 4:08 pm
‘n Spesialis eenheid kan nie somar net ontplooi word nie, Die ou SAP spesialiseenhede is oor baie jare ontwikkel deur lede van die mag met sekere ondervinding, en is bygestaan deur lede met gespesialiseerde vakkundigheid waarvoor hulle akkademies voorberei is deur verdere studies. Mense met daardie agtergrond kan nie somar gou tussen lede met die nodige poletieke gesindheid bymekaar geskraap word, en dan sonder die nodige toerusting wat ook oor tyd versamel word soos hulle deesdae sê ontplooi word nie. Soos baie dinge in die “nuwe” SA is die baba wat saam met die badwater uitgegooi is nie meer beskikbaar nie, en dit wat as oorbodig geag was was in werklikheid oor jare opgebou.